અમદાવાદ-શહેરમાં ઠેરઠેર માઝા મૂકી દીધેલાં દબાણો પર કોર્પોરેશન તંત્રની આકરી ધોંસ આજકાલ ટોક ઓફ ધ ટાઉન છે. ત્યારે આજે સવારમાં કોર્પોરેશનના બૂલ઼ડોઝર્સોએ ઘાટલોડિયાની દિશા પકડી હતી. સવારમાં જ કોર્પોરેશનની દબાણ શાખાની ગાડીઓ તેમના અધિકારીએ અને પોલિસતંત્રની કુમક સાથે વિસ્તારમાં ઉમટી પડી હતી. ઉલ્લેખનીય છે કે ઘાટલોડિયાના ગૌરવપથના જ્યાં આજે દબાણ હટાવ કામગીરી થઇ છે તે રોડનું વરસો પહેલાં સીએમ નરેન્દ્ર મોદીએ ગૌરવપથ એવું નામાભિધાન કરીને રસ્તાઓ સુંદર બનાવવાની યોજના શરુ કરાવી હતી.